23. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1090443/2055 της 16 Αυγ./13 Σεπτ. 1989 (ΦΕΚ Β΄ 686) Σύσταση Τελωνειακών Περιφερειών. Έχοντας υπόψη: 1.Τις διατάξεις του Νόμ. 1165/18 «περί Τελωνειακού Κώδικα». 2.Τις διατάξεις των Π.Δ. 284/88 και 551/88 περί Οργανισμών του Υπουργείου Οικονομικών και Νομαρχιακών Οικονομικών Υπηρεσιών. 3.Τα προβλήματα που δημιουργήθηκαν από την εφαρμογή των νέων Οργανισμών, καθώς και την αδυναμία αντιμετώπισής τους από τις ισχύουσες διατάξεις, αποφασίζουμε: Άρθρ.1.-Συστήνονται 10 υπηρεσίες διανομαρχιακού επιπέδου που καλούνται Τελωνειακές Περιφέρειες. Οι Υπηρεσίες αυτές ως προς την άσκηση των δια της παρούσης απόφασης ανατιθεμένων αρμοδιοτήτων, υπάγονται απευθείας στον Υπουργό Οικονομικών. Τη διοίκηση των Τελωνειακών Περιφερειών, εφόσον εν ορισθούν άλλοι, ασκούν οι Προϊστάμενοι των Διευθύνσεων Επιθεωρήσεων και Συντονισμού Τελωνείων των Νομών της έδρας της Περιφέρειας ή του Α΄ Τελωνείου, που λειτουργεί σε επίπεδο Διεύθυνσης της έδρας του νομού, οι οποίοι για όλες τις λοιπές αρμοδιότητες αυτών υπάγονται στον αρμόδιο Νομάρχη. Άρθρ.2.-Οι Τελωνειακές Περιφέρειες ασκούν τις παρακάτω αρμοδιότητες: Γενική Εποπτεία και έλεγχο επί των υπαγομένων στην περιφέρεια των Τελωνειακών Αρχών για την εύρυθμη λειτουργία αυτών και την ορθή εφαρμογή της τελωνειακής, δασμολογικής ως και κάθε άλλης νομοθεσίας της οποίας η εφαρμογή έχει ανατεθεί σ’ αυτές. Επιλύουν με βάση την ισχύουσα νομοθεσία τα θέματα που ανακύπτουν στις Τελωνειακές αρχές της περιφέρειάς των τα οποία υποχρεωτικά τίθενται υπόψη των. Τα θέματα των οποίων η επίλυση ανήκει από το νόμο στην Κεντρική Υπηρεσία του Υπουργού Οικονομικών ή σε άλλα Υπουργεία, υποβάλλονται υποχρεωτικά δια των Τελωνειακών Περιφερειών μετά της γνώμης αυτών. Ασκούν επίσης τις από της κείμενης τελωνειακής, δασμολογικής και συναφούς νομοθεσίας παρασχεθείσες σ’ αυτές απευθείας αρμοδιότητες, όπως επί επιστροφής αχρεωστήτως εισπραχθέντων, επίλυσης διαφορών επί επιβολής προστίμου κατά τον έλεγχο αποσκευών επιβατών και άλλων δασμοτεχνικών και τελωνειακών θεμάτων. Άρθρ.3.-Οι Τελωνειακές Περιφέρειες είναι οι ακόλουθες: 1.Αττικής, με έδρα τον Πειραιά, περιλαμβάνουσα τις Τελωνειακές Αρχές των νομών, Πειραιώς Ανατ. και Δυτ. Αττικής, Εύβοιας, Βοιωτίας, Κορινθίας και Αργολίδας. 2.Θεσσαλονίκης, με έδρα την Θεσσαλονίκη περιλαμβάνουσα τις Τελωνειακές Αρχές των νομών Μακεδονίας εκτός των νομών Δράμας και Καβάλας. 3.Πατρών, με έδρα την Πάτρα, περιλαμβάνουσα τις Τελωνειακές Αρχές των νομών Αχαΐας, Ηλείας, Μεσσηνίας, Λακωνίας, Αρκαδίας, Φωκίδας, Αιτωλοακαρνανίας, Κεφαλληνίας και Ζακύνθου. 4.Καβάλας, με έδρα την Καβάλα περιλαμβάνουσα τις Τελωνειακές Αρχές των νομών Καβάλας, Δράμας, Έβρου, Ροδόπης και Ξάνθης. 5.Βόλου, με έδρα τον Βόλο, περιλαμβάνουσα  τις Τελωνειακές Αρχές όλων των νομών της Θεσσαλίας και του νομού Φθιώτιδας. 6.Δωδκανήσου, με έδρα τη Ρόδο, περιλαμβάνουσα τις τελωνειακές αρχές του νομού Δωδεκανήσου. 7.Κερκύρας, με έδρα την Κέρκυρα, περιλαμβάνουσα τις τελωνειακές αρχές των νομών Κέρκυρας, Ιωαννίνων, Θεσπρωτίας, Πρέβεζας, Άρτας και Λευκάδας. 8.Ηρακλείου, με έδρα το Ηράκλειο, περιλαμβάνουσα τις Τελωνειακές Αρχές των νομών Ηρακλείου, Χανίων, Ρεθύμνου και Λασιθίου. 9.Λέσβου, με έδρα την Μυτιλήνη, περιλαμβάνουσα τις τελωνειακές αρχές των νομών Λέσβου και Χίου. 10.Σύρου, με έδρα τη Σύρο, περιλαμβάνουσα τις Τελωνειακές αρχές των νομών Κυκλάδων και Σάμου. (Αντί για τη σελ. 22,21) Σελ. 22,21(α) Τεύχος 1143-Σελ. 73 - 53 Τελωνειακή Διαίρεση 30.Α.β.21-23 Άρθρ.4.-Οι ανωτέρω υπηρεσίες έχουν αρμοδιότητα και στις περιπτώσεις επιστροφών αχρεωστήτως εισπραχθέντων των Ειδικών Αποκεντρωμένων Υπηρεσιών, που εδρεύουν στην περιφέρειά τους. Άρθρ.5.-Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο αναδρομικά από την ισχύ της. Από την ισχύ της απόφασης οι αριθ. 1060448/2136/15.5.1989 και 1081273/6950/11.7.89 αποφάσεις καταργούνται. Κυρώθηκε και από τη δημοσίευσή της έχει ισχύ νόμου από το εδάφ. στ΄ της παρ. 1 άρθρ. 51 Νόμ. 1882/1990, ΦΕΚ Α΄ 43, (διόρθ. σφαλμ. στο ΦΕΚ Α΄ 51/6-4-1990), (άρθρ. 27, σελ. 196,427). Βλέπε και άρθρ. 18 Νόμ. 1957/1991, ΦΕΚ Α΄ 114 (κατωτ. αριθ. 28).